b'\n_START_ARTICLE_\nHafenCity\n_START_SECTION_\nRazmejitev\n_START_PARAGRAPH_\n1. marca 2008 je bila \xc4\x8detrt HafenCity razgla\xc5\xa1ena za lo\xc4\x8deno obmo\xc4\x8dje po zakonu o prostotrgovinskem obmo\xc4\x8dju Svobodnega in hanseatskega mesta Hamburg (Gesetz \xc3\xbcber die r\xc3\xa4umliche Gliederung der Freien und Hansestadt Hamburg) \xe2\x80\x93 R\xc3\xa4umGlG. Sestavljena je iz nekdanjega pristani\xc5\xa1\xc4\x8da Gro\xc3\x9fen Grasbrooks in okro\xc5\xbeja skladi\xc5\xa1\xc4\x8d na otokih Kehrwieder in Wandrahm. Skupaj je to omejeno obmo\xc4\x8dje Altstadt, Rothenburgsort in nekdanje okro\xc5\xbeje Klostertor. _NEWLINE_Dekret senata je 20. februarja 2007 dolo\xc4\x8dil to\xc4\x8dno mejo razmejitev obeh delov novega okro\xc5\xbeja. Nekaj ve\xc4\x8d kot \xc5\xa1tiri leta prej, 1. januarja 2003 je bilo obmo\xc4\x8dje izvzeto iz brezcarinske cone Hamburg, da bi omogo\xc4\x8dili gradnjo stanovanj in pripadajo\xc4\x8de infrastrukture.\n_START_SECTION_\nSpeicherstadt\n_START_PARAGRAPH_\nZaradi nove divizije Speicherstadt (okro\xc5\xbeje Skladi\xc5\xa1\xc4\x8d) zdaj pripada upravni regiji severnega dela HafenCity namesto delu Altstadt. Vendar se izraz HafenCity uporablja predvsem za podro\xc4\x8dje razvoja mesta, medtem ko se Speicherstadt obravnava kot lo\xc4\x8dena \xc4\x8detrt.\n_START_SECTION_\nZgodovina\n_START_PARAGRAPH_\nZemlji\xc5\xa1\xc4\x8de nekdanjega otoka Grasbrook, na katerem je zgrajena \xc4\x8detrt HafenCity, je le\xc5\xbealo do za\xc4\x8detka 19. stoletja zunaj mestnih vrat. Mestne utrdbe so vodile po ulici Am Sandtorkai. Stanovanjski obmo\xc4\x8dji Kehrwieder in Wandrahm sta bili znotraj obzidja, na obmo\xc4\x8dju sedanje \xc4\x8detrti HafenCity. Zunaj mestnega obzidja so se \xc5\xa1otna obmo\xc4\x8dja uporabljala kot travniki, zahodni konec Gro\xc3\x9fe Grasbrook pa je bil uporabljen za usmrtitve, vklju\xc4\x8dno s pirati Klausom St\xc3\xb6rtebekerjem in Vitalienbr\xc3\xbcderji. V 18. in zgodnjem 19. stoletju so obratovali ladjedelnice in pristani\xc5\xa1ka podjetja. Leta 1844 so na severnem delu otoka zgradili prvo plinarno v Hamburgu._NEWLINE_Ko so konec 19. stoletja  zmogljivosti pristani\xc5\xa1\xc4\x8d Binnenhafen in Niederhafen postale polne, so mestno obzidje poru\xc5\xa1ili in obmo\xc4\x8dje Grasbrook uporabljali za raz\xc5\xa1iritev pristani\xc5\xa1kega obmo\xc4\x8dja. Leta 1868 je bil v Sandtorhafnu zgrajen prvi umetni dok, leta 1881 pa je bil dodan Grasbrookhafen. Strandhafen je bil zgrajen neposredno na Norderelbu, Magdeburger Hafen, Brooktorhafen in Ericusgraben sta bila povezana z Oberhafnom in kon\xc4\x8dno je bil Baakenhafen povezan z \xc5\xbeelezni\xc5\xa1ko povezavo preko mostov Hamburger Elbbr\xc3\xbccken in Kirchenpauerhafen s sidri\xc5\xa1\xc4\x8dem na Labi. Do leta 1886 je bil celoten otok zgrajen z doki in pristani\xc5\xa1\xc4\x8di. Leta 1872 je bila \xc5\xbeelezni\xc5\xa1ka postaja Hamburg Hannover zgrajena na Lohseplatz vzhodno od Magdeburger Hafna. Stanovanjski \xc4\x8detrti Kehrwieder in Wandrahm sta bili poru\xc5\xa1eni leta 1883, da bi omogo\xc4\x8dili gradnjo carinske in brezcarinske cone pristani\xc5\xa1\xc4\x8da Hamburg, ki je zahtevala selitev pribli\xc5\xbeno 20.000 prebivalcev. Leta 1888 se je na tem obmo\xc4\x8dju lahko zgradila \xc4\x8detrt skladi\xc5\xa1\xc4\x8d (Speicherstadt). Kaispeicher B je bil zgrajen leta 1878, upravna stavba stare pristani\xc5\xa1ke oblasti (Altes Hafenamt) pa je bila zgrajena leta 1885 v Magdeburger Hafen. V za\xc4\x8detku 20. stoletja so bila zgrajena prva ogrevana skladi\xc5\xa1\xc4\x8da sadja, leta 1928 pa je bila zgrajena hladilnica za sledi, ki jo je zasnoval arhitekt Fritz Schumacher.\n_START_SECTION_\nKultura in izobra\xc5\xbeevanje\n_START_PARAGRAPH_\nMesto Hamburg je zgradilo novo koncertno dvorano na vrhu starega skladi\xc5\xa1\xc4\x8da, imenovano Elbphilharmonie. Je nov simbol mesta, vendar je bila ogro\xc5\xbeena zaradi velikih prekora\xc4\x8ditev stro\xc5\xa1kov in njena gradnja je zaostajala pribli\xc5\xbeno \xc5\xa1est let. Odprta je bila 11. januarja 2017. _NEWLINE_Obmo\xc4\x8dje slu\xc5\xbei Katharinenschule, osnovni \xc5\xa1oli . Je sede\xc5\xbe Univerze HafenCity, nove \xc5\xa1ole s poudarkom na arhitekturi in urbanisti\xc4\x8dnem na\xc4\x8drtovanju.\n_START_SECTION_\nGospodarstvo\n_START_PARAGRAPH_\nObmo\xc4\x8dje je trenutno sede\xc5\xbe nem\xc5\xa1kega K\xc3\xbchne & Nagel, mednarodnega ladijskega konglomerata, nov sede\xc5\xbe skupine Spiegel Group in Unilever . Greenpeace je leta 2011 odprl svoj novi sede\xc5\xbe v Hafencityju. Center Hamburg-America je odprl vrata leta 2009.\n_START_SECTION_\nTransport in infrastruktura\n_START_PARAGRAPH_\n\xc4\x8castni konzulat Kirgizistana s sede\xc5\xbeem v Hamburgu od leta 1995 je na Am Sandtorkai 77. Na Strandkai je v Hamburg Cruise center HafenCity privez za kri\xc5\xbearjenja._NEWLINE_Obmo\xc4\x8dje navezuje novozgrajena podzemna linija U4, ki je bila kon\xc4\x8dana leta 2012. Linija ima dve novi postaji: \xc3\x9cberseequartier in Hafencity University\n_START_SECTION_\nZa\xc5\xa1\xc4\x8dita \xc5\xa1red poplavami\n_START_PARAGRAPH_\nKer je HafenCity ob\xc4\x8dasno poplavljen zaradi nevihtnih valov, je uporaba inovativnih tehnologij za za\xc5\xa1\xc4\x8dito pred poplavami pomemben del njene prenove. Gro\xc5\xbenja zaradi poplav je zaradi predvidenih u\xc4\x8dinkov podnebnih sprememb \xc5\xa1e ve\xc4\x8dja. Medtem ko so nasipi na za\xc4\x8detku veljali, da \xc5\xa1\xc4\x8ditijo otoke pred nevihtami, bi bili nemogo\xc4\x8de dragi in jemali razgled. Namesto tega obstajajo stroga pravila o varstvu pred poplavami na posebnih razvojnih obmo\xc4\x8djih, kot je na primer zahteva, da se nove ceste in javni prostori gradijo na pe\xc5\xa1\xc4\x8denih terasah 7,6 m nad obi\xc4\x8dajno plimo. Zgradbe vzdol\xc5\xbe obale so na prvotni ravni, vendar morajo biti vodotesne nad vi\xc5\xa1ino ceste. Poleg tega morajo stavbe obkro\xc5\xbeati prehodi, ki omogo\xc4\x8dajo dostop do vi\xc5\xa1ine 7,6 m, tako da ostanejo dostopne v \xc4\x8dasu poplav. \xc4\x8ceprav je bila re\xc5\xa1itev draga, je bila priznana kot ena od bolj inovativnih re\xc5\xa1itev za za\xc5\xa1\xc4\x8dito pred poplavami, ki se danes uporabljajo.'